KSL เผยงบฯ ปี 63 พลิกขาดทุน 82.74 ลบ. เซ่นภัยแล้ง ฉุดรายได้ลดฮวบ!
KSL เผยงบฯ ปี 63 (สิ้นสุด 31 ต.ค.63) พลิกขาดทุน 82.74 ลบ. จากปีก่อนกำไร 821.58 ลบ. เซ่นภัยแล้ง ฉุดรายได้ลดฮวบ!
KSL เผยงบฯ ปี 63 (สิ้นสุด 31 ต.ค.63) พลิกขาดทุน 82.74 ลบ. จากปีก่อนกำไร 821.58 ลบ. เซ่นภัยแล้ง ฉุดรายได้ลดฮวบ!
25 ธ.ค. 2563

บริษัท น้ำตาลขอนแก่น จำกัด (มหาชน) หรือ KSL รายงานผลการดำเนินงานประจำปี 2563 สิ้นสุดวันที่ 31 ต.ค. 2563 ดังนี้

โดยผลการดำเนินงานประจำปี 2563 พลิกขาดทุน เนื่องจากบริษัทฯ รายได้จากการดำเนินการรวมทั้งสิ้น 11,853 ล้านบาท ลดลงจากปีก่อนจำนวน 6,002 ล้านบาท หรือร้อยละ 34 จากรายได้ขายน้ำตาลลดลง จำนวน 5,370 ล้านบาท หรือร้อยละ 35 มีสาเหตุมาจากผลกระทบจากสภาวะภัยแล้งรุนแรง ทำให้ปริมาณอ้อยซึ่งเป็นวัตถุดิบหลักในการผลิตน้ำตาลทั้งประเทศลดลง รายได้จากการขายไฟฟ้าลดลง 38 ล้านบาท หรือร้อยละ 3 และรายได้จากธุรกิจสนับสนุนลดลง จำนวน 410 ล้านบาท หรือร้อยละ 47